O femeie s-a deghizat în elevă pentru a intra în liceu să-și promoveze contul de Instagram. Polițiștii au arestat-o.
O femeie din statul Florida s-a dat drept elevă pentru a putea intra într-un liceu. Motivul a fost acela de a atrage mai mulți urmăritori pe contul de Instagram. Femeia a fost văzută purtând un rucsac, o ținută de școală și un skateboard. I-au fost aduse mai multe acuzații, inclusiv infracțiunea de a intra într-o instituție publică fără permisiune și nerespectarea ordinelor poliției.
Audrey Nicole Francisquini, în vârstă de 28 de ani din Miami, Florida, a fost acuzată de polițiști că s-a furișat într-un liceu pentru a-și promova contul personal de Instagram, pretinzând că este elevă, relatează Insider.Ofițerii de poliție au raportat că femeia avea un rucsac și un skateboard atunci când a intrat în liceu.Audrey le împărțea flyere elevilor, îndemnându-i să o urmărească pe contul de Instagram. Oprită de gardienii liceului, femeia le-a răspuns că este nou venită și că are nevoie să găsească secretariatul.Ea a continuat să-i abordeze pe elevi în timp ce se îndreptau spre cursuri, moment în care a fost oprită pentru a doua oară de gardieni. Aceștia din urmă au anunțat directorul instituției, explicând că există o "posibilă amenințare" în campus.Audrey a plecat acasă, în North Miami Beach, însă a fost arestată ulterior de către polițiștii care i-au găsit contul de pe social media."Nu știu câți polițiști sunt acum în fața casei mele. Eu oricum nu voi ieși", le-a scris femeia internauților înainte să fie arestată. Femeia a fost acuzată că s-a opus forțelor de ordine și că a intrat într-un liceu fără permisiune.Purtătorul de cuvânt al instituției publice a precizat că investigațiile sunt în curs de desfășurare.